Lo-Renz-O/malagasy-sentence huggingface dataset:
Fivelomana ny zaza. Hoy ihany rakotonarivo milaza izany rehefa dinihina dia efa safidin’ny razana taloha ny fitadiavan-janaka mba ho hery hanampy 89. Izany hoe, anisan’ny itadiavan-janaka ihany koa ny mba hanana mpanampy amin’ny asa aman-draharaha sy ny fivelomana. Fa ankoatra izany, ho an’ny fiarahamonina ntaolo, ny fananan-janaka dia mampisy hasina na mampitombo hasina ary manome lanja ny olona, indrindra raha maro ireo naterany. Azo andrefesana ny hasina ananan’ny olona ny zanaka. Raha misy, ohatra, manan-bady sy mpitovo mifanatrika dia ny manan-bady no omen- kasina sy hajaina kokoa. Rehefa samy manam-bady kosa, nefa ny iray efa niteraka, eto dia ny niteraka indray no be hasina kokoa. Ary farany, raha efa samy niteraka no mifanatrika; tolorana haja sy omen-kasina manokana ny manan-janaka maro. Izany no mahatonga ny olona antitra ho manana ny hasina ambony indrindra eo anivon’ny fiarahamonina noho izy manana ny zanany sy ny zafiny, tsy ireo ihany fa eo ihany koa ny mpiara-monina. Hita fa manana adidy aman’andraikitra lehibe ny taranaka eo anatrehan’ny razana sy ny tanindrazana. Andrasana izy ireo hikarakara ny maty ho tsara levenana, ary koa hikarakara ny taolam-balony, ka hahafahan’izy ireo manana izay anjara toerany maha razana izay, ary hitahiany sy hitsimbinany ny velona. Miantoka ny fitohizan’aina ihany koa ny taranaka manoloana ireo loharano nipoirana. Izy ireo no mikolokolo ny tanindrazana, ary mitahiry ny lova navelan’nyrazana sady mitondra ny anaran-dray tsy ho faty. Ankoatra izany, mampitombo hasina eo anivon’ny fiarahamonina ny fananan-janaka, ary tana- miasa manampy amin’ny famokarana izy. Nirina fatratra ny hanan-janaka noho izany teo amin’ny malagasy. Raha izay ny fiheveran’ny ntaola momba ny zanaka sy ny taranaka. Manao ahoana ary ny fiovan’izany fomba fiheverana izany ankehitriny rahany tranga ao vodiriana no resahana.
Miora a! Tamin’ny 24 desambra teo isika niasa ho an’i hasina nefa tokony hamonjy sasak’alina! Tezitra be tsy vitan’izany fa ny krismasy tontolo andro mbola teto foana. Hariva vao mba afaka mandeha mamonjy lamesa. Izany aza tara! Inona no tianao ambara e?
Araka izany, raha misy tsy fahampian’ny rano amin’ny sehatra maro, dia tsy maintsy ny rano fisotro no lohalaharana. Ny tsikaritra tokoa mantsy izay anisan’ny nametraka olana dia ny fampiasan’ny mponina ny rano amin’ny fambolena sy na fiompiana eny fa na dia tsy maharaka aza ny rano hosotroina.
Wolfgang sachs et gustavo esteva, des ruines du développement, édition le serpent à plumes, paris, 2003, p.14 aux yeux du président, le chémin était tout tracé une plus grosse production est la clé de la prospérité et de la paix. 6 régis rajemisa raolison, rakibolana malagasy, ambozontany fianarantsoa, janoary 1985, tak .252 7 rochel andriambelomiadana, deux mondes en présence, p. 65
Misy tcny vahiny sasantsasany ampiasaina ato; ataonay sora-mandry izy ircny dia anomezanay dikany amin’ny teny malagasy; tahaka izany koa, ao amin’ny lahatsoratra amin’ny teny vahiny dia atao sora-mandry ny teny rnalagasy ary omenay dikan-teny mifanaraka aminy; indraindray dia m. Isy fanazavana kcly mifanaraka aminy.
Nataony ho fahadisoana goavana ny mitsako alohan’ny vazana na dia amin’ny fandraisana sotro voalohany rehefa hihinana fotsiny aza. Hoy rampela jaomaria nilaza izany miara-misakafo ny mpianakavy amin’ny hariva. Ny efa manambady tsy misy mihinana ny vodivorona fa tsy maintsy aterina any amin-drangahy, izany hoe ny tafontona. Raha misakafo dia ny tafontona no omena aloha izy no mihinana aloha vao mahasahy mandray sotro ny rehetra ary tsy misy mahazo mijanona alohany koa. 34 i paulhan, mpandalina vahiny dia nahita ihany koa teto afovoan-tany fa isaka ny biby vonoina dia misy anjaran’ny ray miverina any aminy foana ary tsy misy afaka manandrana izany afa-tsy izy irery. Nanaja izany ny merina. Isaka ny omby vonoina, ny trafony sy ny vodihena dia aterina ho an’ny mpanjaka. Ary na ankehitriny aza ankehitriny, any amin’ny vohitra sasany, io ampahany io dia atokana ho an’ny filoham-paritra, indrindra indrindra ka fety na fandevenana na mariazy no namonoana io biby io. 35 ny hanina atolotry ny olona ny tena izany dia efa ahalalana sahady ny haja omeny ny tena. Tsy mahagaga raha misy very hevitra mihitsy ny amin’izany ka manao toy ilay tampotampohin’ny tonga rafozana ka akoho avy no indramam-pamaky, ondry velona no asiam-panasina masiaka koa mantsy ny tenin’ny fiarahamonina raha sendra sindrovaka any amin’ny tsy tokony ho izy ny hanina tonga eo alohany aza ny tsy ho kalitaina no kalitaina hoy ny filazany36, matetika ny zatovo no mampiasa io. Ny fifandraisan’ny olona samy olona ao anaty fiarahamonina izay nambara teo izay, tsy mijanona eo anefa ny asan’ny hanina ; maneho ihany koa ny fifandraisan’ny olona amin’ny hery ivelan’ny tenany koa izy. Jereo ny fomba malagasy amin’ny sorona fa eo indray ny fomba fizarana no zava-dehibe, ka ny fofony an’ny zanahary, ny ventiny an’ny olombelona. Ka tsy hoe amin’ny maha olombelona manana adidy eo anatrehan’ny fiarahamonina no voalohany fa izay lafiny maha izy ny fiarahamonina
Malinowski dia nanamafy fa tokony hiharo volo amin’ny fiarahamonina dinihiny ny mpandalina, mianatra ny fiteniny ary miara-miaina aminy; tokony ho zava- misy marina natrehina no resahina fa tsy hevitra taterina; farany, ny mpandalina dia tokony hanavaka ny fomba araka ny iheverany azy sy ny fomba iainany izany marina ary ny hevitry ny mponina momba ilay fomba amam-panao. 5 noho izany, mila fandaniam-potoana sy fifampikasohana maharitra amin’ny mponina ny fandalinana antrôpôlôjika amin’ny fampiasana ny fiteniny sy ny fahafantarana izay mahaliana azy. I solo raharinjanahary dia nilaza fa ny fitoviam-piteny sy ny fifankahazoana amin’ny lohahevitra resahina anefa dia isan’ny antoka lehibe fara-faharatsiny hahombiazana amin’ny asa atao miaraka na ho an’ny tantsaha 6 .
Ny fetran’ ny fanabeazana madritry ny fahavelomany dia tsy afa miala amin’ ny fanabeazana ny olombelona. Miatomboka amin’ ny fahariana izy io ary tsy miafara raha tsy tonga ny fahafatesana. Tsy voafetran’ ny taona ny fanabeazana. Na ny zaza, na ny tanora na ny antitra dia samy mahazo ny tandrify azy avokoa. Tsy voafetran’ ny fotoana ihany koa izy io. Na ny habaka aza dia tsy mahafetra ny fanabeazana. Tsy mifidy toerana tokoa izy. Na eny an-dalam-be na eny amin’ ireo toerana manokana natao andraisana azy dia mety avokoa.
Ohatra raha misy mangataka tso-drano avy amin’ny reny kanefa tsy eo ilay reniny na rahavavin-dreny fa ireo anadahiny ireo no eo dia tsy maintsy izy no manantanteraka ny adidy sy fahefana avy amin-dreniny. Amin’ny faritra atsimo andrefan’i madagaskara dia renilahy no mitana ny toeran’ny zama na anadahin-dreny.
Ny lahateny eto dia mampahatsiahy ny olona manatrika fa rehefa manatontosa vakodraza? A dia tsy azo atao ambanin-javatra ny nataon’ireo razana izay nipoiran’ny lahateny ka mbola miampita amin’ny taranaka faramandimby izany. Noho izany ny rima mifanjohy eto dia maneho fa mbola mifanjohy amin’ny an’ny teo aloha ny fomba fiangaliana ny vakodraza? A na eo amin’ny gadon-kira izany na eo amin’ny fihetsika. Izany no hamafisin’ny vakodraza? A hoe zay mendrika anio mba ho tanana maneho izany fa mbola tsy lefy laza any amin’ny faritra nipoiran’ny vakodraza? A ny lahateny dinihina fa mbola heno manakoako hatrany raha vao misy fety aman-danonana any an-toerana. Mampisongadina fa tena mankafy ny mozika malagasy ny any fisakana satria tsy afa- misaraka amin’ny lanonam-pifaliana ny vakodraza? A fa toy ny vary sy rano ka miara- dalana hatrany. Mbola manasongadina izany rima mifanjohy izany ny ao amin’ny vakodraza? A mitondra ny lohateny hoe indreto a ay zoky sy zandry, vondrona ambara takila 40 indreto izahay zoky sy zandry a miara-mamindra manofahofa sandry a doladola loha fa mpiraitampo b miaraka mamindra fa sambatra tokoa b
Ireo fehezanteny ireo dia azo heverina ho niofoka avy amin’ny fehezanteny fototra trano voatokana ho ahy no ipetrahanao, mendrika ho antsika ny fanomezana, feno ho azy ireo ny tanàna. Tsy dia fahita na fampiasa matetika ny hoe trano ahy no ipetrahanao na ny hoe trano voatokana ho ahy no ipetrahanao na ireo endri-pehezanteny fototra voalaza etsy ambony fa eto dia ny endrika tampisaka no fampiasa, araka ny ho hita ao amin’ny fizaràna manaraka.
Na izany aza anefa, dia misy fetrany ihany ny asa fikarohana natao. Fijerena ny zava-misy amin’ny ankapobeny ihany mantsy no natao. Noferana ho ny kilasy famaranana ihany koa no nojerena, ary kilasy 6 tamin’ireo sekoly 2 nanaovana fanadihadiana no narahi-maso manokana.
Nosokajiana roa ny karazam-biby eto ao ny an-tanety, ao ny anaty rano. Ny an-tanety dia voatantara ny biby anaty ala toy ny varika kokakokaka varika varika a ’ala o. Rm.30 1-2 ny varika dia sady mampahalaza an’i marolambo no mampiavaka an’i madagasikara amin’ny firenen-kafa any ivelany. Ny hoe kokakokaka dia ilazana ny feo’ny varika. Ankoatra ny varika dia ao ny vorona an’ala. Osika maneho ny hamangan’ny feom-borona anaty ala kosa no asongadin’ny hoe vorona ambany ala e ma ino ma alôtra o. B.26 1-2 ny hoe ma ino ma alôtra dia ilazana ny feom-borona izay maneno manakoako.
Nivady nandritra ny telo taona andriamatoa justin sy ramatoa francine. Roa ny zanak’izy ireo. Rehefa nisy ny tsy fitovian-kevitra teo amin’izy roa tonta ireo niafara tamin’ny fisaraham-panambadiana. Ny lahy saika tsy hanome ny anjara rasasandrin’ny vavy. Izany hoe hobodoiny avokoa ny fananana rehetra. Etsy andanin’izay tsy sasatra nitaky ny anjarany ny vavy fa natositosiky ny lahy isaky ny tonga eo am-baravarana. Vokatra izany dia tapa-kevitra ilay ramatoa fa hametraka fitarainana amin’izay tandrify izany.
Midaclasika tokoa ny tokotanin-tsoratr’i cfrlr ary mifandray daholo izay voasorany. Ilana fahamalinana sy fifchezan-tena mihitsy mba tsy hivaona amin’ilay lohahevitra nofidina sy trandrahina izany. Satry asian-tcny daholo ny momba izatsy na izaroa fa sady mahaliana no hcverina ho tokony hampahalalana ny taranaka. Somary malalaka ibany koa ny amin ’ny hoe cher frere raphael louis rafiiinga, mpanoratra tamin’ny faran’ny taonjato faha xix sy ny fiandohan’ny faha xx. Nekcnay ny torohevitra nomen’ireo zuky amy fahalalt111a eto amin’ny sampana teny sy lahabolana ary riba malagasy, ka ny amin’ny poezia indrindra aloha no nanompananay ny fandalinana; manaraka izany ny amin’ny haifizaka mio, ina arnin’ny pai-panorona. Lreo lohahevitra ireo anefa dia tsy azo sarahina amin’ny teny malagasy izay azo itarafana ny toetsaina sy toe6panaby ary ny fahendrena malagasy. Raisinay ho anay cto ny andalan-tsoratra napetrak’ilay nanao fandalinana mornba ny fiainan’i cfrlr amin’ny rnaha cher frere des ecoles chretiennes azy manao hoe lehilahy niaritra ny mafy, nifandroritany tontolo mifanohitra kanefa nahatahiry hatrany ny finoany. Aokt1 t! Jy ome11-tsilly izahay ra w t! J v asim, ay teny jily ny maha relijio v azy y izay mety lw fahamasi11a11a ao ami11y fa ny maha olo11 ’ny mmtra azy 110 holtalalininay’; 13 .
Tao anatin’ny fanjanahantany tanteraka i madagasikara. Ny governora jeneraly hubert garbit no nitondra ny tany sy ny fanjakana hatramin’ny taona 1923. Nandimby azy i marcel olivier ny taona 1924 ka hatramin’ny taona 1929. Niseho lany ny fanjakazakana sy ny fahirano nataon’izy ireo tamin’ny vahoaka malagasy. Tetsy andaniny kosa anefa, dia nijoro nanoloana izany i jean ralaimongo, ka nanohitra ny fampahoriana nataon’ny vazaha tamin’ny malagasy, niady tamin’ny voanjo sy ny lehiben’ny distrika maro,
Ny olana anefa dia tsy nozarina amin’ny fahaiza-mihaino sy maneho hevitra ny olona ka indraindray dia tsy mahatanty ady hevitra na tsy maharitra fa mitsatsaingoka eny anelanelany eny. Araka izany dia ny fiarahamonina sy ny sehatra samihafa irotsahan’ny olona eo amin’ny andavanandrom-piainany no mamaritra ny serasera mahazatra azy.
Ary dia mbola antony nisafidianana azy koa ny hampahafantarana ity mpanoratra ity amin’ireo mbola tsy mahalala azy. Efa tsy zoviana amin’ny maro izy saingy izy mpamoron-kiran’ ny mpanakanto2 ihany no ahalalan’ ny olona azy noho izany dia ilaina ny mahafantatra misimisy kokoa ny momba azy.
Ny fanaovana fanontaniana ity fomba ity dia ampiasaina amin’ny fampirisihana ny mpianatra handray anjara amin’ny fanatanterahana ny lesona. Ny fanontaniana dia karazam- pihantsiana na fampirisihana atao amin’ny mpianatra, karazan’olana apetraka hitadiavana vahaolana. Ny fiezahana hahazo ny hevitry ny fanontaniana sy ny fitadiavana ny valiny dia manetsika ny sain’ny mpianatra hiasa. Ny fanontaniana koa dia mampitodika ny fifantohan-tsain’ny mpianatra amin’ny zavatra izay atao ary manaisotra azy amin’ny toe-tsaina zatra toloram- potsiny. Toy izao, ohatra, ny endriky ny fanontaniana azo atao raha manao lesona momba ny tsiny mahavoan’ny tsiny ve ny fanitsakitsahana ny fomba amam-panao nentim- paharazana, na ny tsy fanarahana izany intsony ? Nahoana ? Hazavao tsara ny valin- teninao ? Ny fanaovana fanontaniana mahomby dia tsy maintsy atao amim-pitandremana tokony hazava, tsotra, azon’ny rehetra. Ialana ny fanontaniana mitondra amin’ny valin- teny eny na tsia toy ny hoe tsy mahomby amin’izay zavatra ataony ve ny olona voan’ny tsiny ? Tsy mitondra faharisihana amin’ny fampiasana saina izany endri- panontaniana izany. Azo atao tsara kosa ny fametrahana zana-panontaniana na ampaham- panontaniana hahazoana valin-teny tsikelikely izay hivondrona ho valin’ilay fanontaniana niaingana. Fametrahan’ny mpianatra tanjona mazava amin’ny fianarana izay ataony entanina ny mpianatra hibanjina sahady ny asa tiany hatao rahatrizay vita ny fianarany. Isaky ny fiandohan’ny taom-pianarana dia tokony hampahatsiahiviny amin’ny tenany
Matoa 2 matoa aho mitia, tsy hoe hilalao, matoa aho manolotra ny aiko ho anao dia satria efa tia. Fa matoa aho mampiakatra ny fitiavako anao dia vonjy ho anao. Matoa aho mandany ny hareko ho anao, tsy hoe manam-be matoa aho mihafy dia tia anao safidiko izany fa matoa aho mitia, tsy manam-petra dia adidiko izany. Matoa aho mitia, tsy hoe lafatra ianao, matoa aho manaiky mizara fitia dia izany no didy fa matoa aho tsy sahy mijery izay kanto, dia fitaka ireny. Matoa aho mitia, mitia tsisy fetra, satria notiavina, fa matoa aho tsy sahy, tsy sahy mba mifidy, dia tsy mba nolavina, ary matoa aho mizara, mizara fitia dia vonjy fanahy. Nampoina 17-02-98 va 70
Endrika ivelan’ny ohabolana. Amin’ny ankapobeny, fehezanteny iray ahitana fehezan-kevitra tokana na maromaro ny ohabolana. Io no tena ifandraisany amin’ny a. P. Kendrena ho fehezanteny mora tadidina, mora azo, mora vakina izy. Fehezanteny tsy voatery ahitana anjara asa feno. Rehefa misy anoharana sy oharina na ny iray amin’ireo dia ampy. Ohatra aza mitsako alohan’ny vazana raha indray mandeha no manta vary, aza mandevin-tsotrobe araka izany, fohy ny ohabolana, miseho amin’ny endrika fehezanteny ary toy izany koa ny a. Ohatra ny manaiky hoe eny dia sarotra a. P 108
Fara, 29 taona, mpitarika mpizahantany, fanadihadiana natao tamin’ny 14 novambra 2016 tamin’ny 04 ora hariva, tao amin’ny lapan’ny tanànan’anororo, nandritra ny lohabary an-dasy namelabelarana ny mombamomban’ny kolontsaina feraomby sy ny manodidina azy fanontaniana amin’ny maha mpitarika mpizahan-tany anao, inona no hitanao fa lesoka? Valiny raha ny eto anororo manokana, i anders izao mpikaroka antropolojia avy any danimark dia aty anororo ny toerana nosafidiany hanaovana ny fikarohana ary be dia be mihitsy ny zavatra hataony kanefa ny document eto anororo tsy misy mihitsy nany iray aza fa resaka lovan-tsofina fotsiny kanefa tena ilaina be mihitsy; tsy ho azy irery ihany fa ho an’ny mpianatra izay hanao fikarohana.
Tomponanadraikitra voalohany amin’ny lisea ny proviseur. Manaraka azy ny censeur. Ao ireo mpandraharaha hafa toy ny surveillant , ny economat misy ihany koa ny mpiandry sekoly sy ny mpanadio. Miisa 15 ny fitambaran’izy ireo tamin’ny fotoana nanaovana ny fanadihadiana. Indro aroso manaraka etsy ambany ny ambaratongam-pandraharahana misy ao amin’ny sekoly ltpa ambinda. Hampazava tsara izany dia hatao miendrika organigrame izany
Fihinanana sakafo ara-pahasalamana tsara ihany koa raha lanjalanjaina tsara ny sakafo hohanina mba ho ara-pahasalamana sy feno karazana otrikaina rehetra ary ovaovaina matetika izany. Arakaraka ny sakafo hohanin’ny mpianatra mantsy no mamparanitra sy mampalaky ny hafainganam-piasan’ny sainy. Tsy tsara ho an’ny mpianatra, ohatra, ny fihinana sakafo matavy sy betsaka menaka lipida satria tsy natao ho an’ny olona mampiasa saina ireny sakafo ireny fa natokana kosa ho an’ny olona mampiasa vatana.
Andriamalala, in ilay vohitry ny nofy, tak. 37-38, edisiôna librairie mixte, antananarivo 2007. Tantara nahazo ny lokanrny minisiteranrny fampianarana taona 1970. Fanontaniana i fandinihana sy fandalinana 1 apetraho aminrny vanim-potoana nivoahany ny lahatsoratra, ka asongadino aminrizany ny zava-nisy nanamarika ny firenena voalaza ao sy izay hafa fantatrao 2 saranga roa tsy mitovy no abaribarinrny mpanoratra eto. Iza avy ireo? Ary ahoana ny fomba hanasokajiany azy? 3 hazavao ny hevitrrireto teny manaraka ireto rvalalatsimandadiharonar, rtremalahyr, rjirikar.
Ny filalaovan’ny mpanoratra tamin’ny fehezanteny fohy araka izany, dia fomba nentiny hampangitakitaka ny mpihaino. Roritiny amin’ny fehezaneny fohy maromaro ny resaka ifanaovan’ny mpandray anjara vao tonga any amin’ny ventin-kevitra; hany ka raiki-tahotra sy mitaintaina fatratra ny mpihaino eo am-pihainoana.
Voalaza fa tany manan-karena i madagasikara. Ny mpitondra sy ny pôlitika ampiasainy anefa matetika no manamatroka ny endriky ny toe-karena malagasy, ka miteraka fahantrana ho an’ny vahoaka. Mijotso ny toe-karen’ny malagasy, izay no azo marihana nandritra izay 50 taona mahery nahazoana ny fahaleovantena izay. Fa rehefa mba manomboka miarina kely ny harin-karena, dia tonga ny krizy pôlitika mandrava izany. Hoy ny tononkalo mitondra ny lohateny hoe miantso anao manatsikafona izany fihemoran’ny toe-karena malagasy izany
Resadresaka nifanaovanay tamin-dramatoa ramanambelina na farahaitso , filohan’ny faribolana i-p. A , tao amin’ny ens ampefiloha , ny 15 mars 2010, tamin’ny 12 ora antoandro. 13 -robert escarpit, op cit, tak 37 en effet, on ne naît pas écrivain, on le devient.
Ny tantarany raha zohina ny tantara dia nisy dingana maro nolalovana, tsy azo sarahina, mandrafitra ny fiforonan’ity fiangonana ity. Ny taona 1861 no niandohan’ny fitorian’ny misiônera katôlika ny evanjely teto an-tampon-tanànan’antananarivo135. Ny fiangonana md josefa mahamasina no fiangonana fahefatra niorina teto anivon’ny diôsezy ka ny alahady voalohan’ny karemy, izany hoe ny 01 marsa 1868 no nitsofan-drano ny egilizy ka naharaikitra ny fijoroan’ny fiangonana. Vao vita sasaka ny fiangonana tamin’izany ka mbola ny sakristy ihany no nohamasinina sy nanolorana ny sorona masina voalohany tao mahamasina. I mompera jouen, préfet apôsitôlikan’ i madagasikara no nitso-drano sy nanolotra ny sorona masina ary nitory teny tamin’ny teny firantsay izay nadikan’i mompera delbosc tamin’ny teny malagasy. Araka ny diarin’i mompera limousin izay curé-n’ambohimitsimbina fa notendrena koa hitondra vonjimaika an’i mahamasina dia feno hipoka ny sakristy, ary betsaka no nandray ny tompo tamin’ny kômonio masina.
Noho ny fandrosoana anefa dia maro koa ireo efa naka vady tany ivelany na foko hafa, nisy koa ireo vahiny mpila ravinahitra sy mpitrandraka ala lasa nonina tao ary naka vady tao an-toerana. Na izany aza dia mbola vitsy ihany ireo foko hafa ireo toy ny sihanaka, betsileo antsahabe ao antsahabe, ohatra, dia iray 01 ihany ny sihanaka. Misy ny tsy fitoviam-pijery noho ny fahasamihafan’ny fomba eo amin’ireo sokajin’olona ireo. Tsy manakana ny fifanaraham-piaraha-miasa anefa izany manaraka izay ataon’ny besinimaro ireo vahiny; manaja ny soatoavin’ny foko hafa ny tompon- tany. Araka izany, dia tsy sakana ho an’ny fampandrosoana akory ny fifangaroana foko ao an-toerana. Raha toy izany ny niforonan’ny tanàna sy ireo foko mandrafitra azy dia handeha hojerena ny sehatra ara-piarahamonina.
Ny fomba fijery socio-anthropologique izay mandinika ny fiarahamonina an- drenivohitra sy ambanivohitra no anompanana ny asa mitaky filomana amin’ny fiarahamonina mantsy ny fikarohana antrôpôlôjika ara-piarahamonina toy itony mba hahafantarana ny hevitra antrôpôlôjikan’ny fihetsiky ny mponina, ny fiteny ampiasainy. Izany filomana izany no tena ahafahana mamoaka izay tena zava-misy marina. Amin’ny sehatra fandrosoana fampandrosoana dia ny fijery lôjika samihafa na multi- rationalité araka ny fiasan’i j. P olivier de sardan ao amin’ny taranja antrôpôlôjikan’ ny fampandrosoana na socio-anthropologie du développement io taranja io dia mifototra amin’ny fandalinana ny zava-misy eo amin’ny toerana anaovana ny asa fikarohana , indrindra ny mponina, ny fifandonan-kevitra samihafa vokatry ny fahasamihafan’ny antokon’olona eo amin’ny fiarahamonina, toy izao no anehoan’i j. P. Olivier de sardan izany, manome lanja ny zava-misy any an- toerana. Mifantoka amin’ireo olona mpanantanteraka na ny vondrona mpanatanteraka an’olona iray na iraisana , ny tetika adiny, ny fiasany 11. Amin’ny resaka fampandrosoana na kaominina izany na faritra na firenena dia misy rijan-teny na teny faneva arahina. Ny lahateny ataon’ireo tomponandraikitra rehetra amin’izany dia mafonja sy tsy mivaona amin’io rijan-teny io. Ny fanatanterahana azy amin’ny asa anefa tsy mifanaraka amin’izay fa mivily lalana. Manao mpitari-bato vilam-bava, hoy ny fitenenana malagasy hafa ny tenenin’ny vava, hafa ny tondroin’ny tanana koa ampiasaina eto ny approches discursives de développement ou le déconstructionnisme mba hahafahana mitsikera izany. Ity haitsikera ity mantsy dia natao hitsikerana ny mpanao asa fampandrosoana sy ny zavatra lazainy ao amin’ny lahateny momba ny fampandrosoana. Tsy tokony hahagaga ny fihatahan’ny siansa ara-piarahamonina eo amin’ny voambolana, eo amin’ny firehan-kevitra ary eo amin’ny fanehoana ny endrika ankapoben’ny fampandrosoana ny sasany manana ny fahaiza-mandahatra izay fanaon’ny mpanapa-kevitra, na ny mpanao pôlitika, na ny teknisianina, na ny olon-tsotra, na ny mpitantan-draharaha na ny mpaminany arakaraka ny zava-misy; ny hafa kosa matihanina eo amin’ny hevitra sy ny fampiasa manaraka lôjikan’ny fitenenana. Singan- javatra roa no enti-manazava io fisehoan-javatra io ny tontolon’ny fampandrosoana dia ahitana elanelana goavana eo amin’ny lahateny sy ny fanatanterahana asa kely
Raha aravona àry dia niandoha tamin’ny fisafidianana ny lohahevitra ny fomba fiasa nizoranay ; rehefa izany dia novakiana ireo boky mifandray amin’ny lohahevitra. Manaraka izany, nisy ny firotsahana an-tsehatra teo amin’ny toerana nofidina mba hanatrehana mivantana ny zava-misy ; ary farany dia ny fandrafetana an-tsoratra sy ny fanaovana fandalinana izay rehetra hitanay tamin’ny drafitra antsipiriany. 0.9. Ny olana nosetraina sy ny vahaolana noraisina nandritra ny fanatanterahana ny asa fikarohana na ny mpiasa na ny mpikaroka dia tsy maintsy misedra olana foana, na inona na inona karazana asa ataony. Ny fahitana vahaolana mifanentana amin’ireny olana ireny anefa no fototry ny fahombiazana. Ny olana goavana indrindra dia ny halaviran’ny toerana. Misy fiara mpitatitra indroa isanandro mankany an-toerana. Ny fiara voalohany dia miainga amin’ny roambin’ny folo ora 12 00 antoandro, ary miverina avy hatrany raha vao avy manatitra olona any tritriva. Ny fiara faharoa kosa dia miainga amin’ny roa ora 2 00 tolakandro, miverina avy hatrany raha vantany vao tonga any an-toerana. Ny faharetan’ny lalana anefa dia adiny iray sy sasany. Izany hoe ora roa sy sasany eo ho eo no azo ijanonana any an-toerana. Ny olana dia tsy afaka mijanona mihoatra ny andro iray izahay satria tsy mahafantatra olona ao an-toerana. Ny vahaolana hitanay dia ny fiezahanay hifandray bebe kokoa tamin’ny mponina ; vokatr’izay dia afaka nijanona herinandro tany an-toerana izahay, ary niverimberina tany an- toerana. Nandritra ireny fotoana ireny, dia izay olona tena nifankahazarana no niantranoanay ka ny sakafo no nandraisanay anjara ny fiantohana azy. Anisan’ny olana ihany koa ireo fadifady manerana ny faritra ka tena nilaina hatrany ny fiarahana tamin’ny tompon-tany. Misy faritra, ohatra fady kisoa, ny toeran-kafa tsy azo ijanona amin’ny roambin’ny folo ora antoandro,